दरअसल, डिलीवरी डेट से पहले जन्म लेने वाले बच्चों ने भाषा और अनुभूति को लेकर जल्दी संबंध विकसित किया. रिसर्च में यह भी खुलासा हुआ कि इस तरह के बच्चों में भाषा की मज़बूत पकड़ विकसित होती है. गौरतलब है, भारत में समय से पहले जन्मे शिशुओं की दर लगातार बढ़ रही है. भारत सरकार की जनसंख्या विभाग की अधिकृत वेबसाइट पर पोस्ट डेटा के मुताबिक़, किसी भी अन्य देश की तुलना में भारत में सबसे ज़्यादा बच्चे समय से पहले जन्मे होते हैं. विश्वभर में होने वाले कुल समय से पूर्व जन्मे 23.6 फ़ीसदी यानी क़रीब-क़रीब एक चौथाई हिस्सा भारत का है.